Z A P I S N I K
21. (dvadeset i prve) sjednice Vijeća Mjesnog odbora Zapruđe, održane 13. veljače 2023. u prostorijama Mjesnog odbora Zapruđe, Meštrovićev trg 1g, s početkom u 18:00 sati 

NAZOČNI ČLANOVI VIJEĆA:
Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
NENAZOČNI ČLANOVI VIJEĆA:
OSTALI NAZOČNI:

Predsjedava:    Gordana Žarković, predsjednica Vijeća.
Zapisnik vodi: Gordana Žarković, predsjednica Vijeća.

		Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

USVAJANJE ZAPISNIKA 
[bookmark: _heading=h.30j0zll]Na zahtjev vijećnika Brune Pintara, traži se dopuna zaključka Iscrtavanje parkirališnih mjesta na proširenom dijelu Adamičeve ulice, donesenog na 20. sjednici Vijeća održanoj 16. siječnja 2023. riječima : „Vijeće uz 4 glasa za, 1 glas protiv (Kristijan Frida) i 2 suzdržana glasa (Bruno Pintar, Martina Kolić) donosi…“ te se isto dodaje u zaključak.
Vijeće jednoglasno, uz gore navedenu prihvaćenu primjedbu, prihvaća tekst Zapisnika 20. sjednice Vijeća Mjesnog odbora Zapruđe, održane 16. siječnja 2023.
[bookmark: _heading=h.gjdgxs]USVAJANJE DNEVNOG REDA
Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga.
Vijeće jednoglasno prihvaća dnevni red koji glasi:

D N E V N I   R E D
[bookmark: _heading=h.1fob9te]1.	Prijedlog Financijskog plana Mjesnog odbora Zapruđe za 2023.
2.	Prijedlog Izvješća o radu Vijeća Mjesnog odbora Zapruđe za 2022. 
3.	Prijedlog Programa rada Vijeća Mjesnog odbora Zapruđe za 2023. 
4.	Prijedlog Odluke o izmjeni i dopunama Odluke o mjestima za trgovinu na malo izvan 
	prodavaonica i tržnica na malo koja se obavlja na pokretnim napravama i o vanjskom 
	izgledu pokretnih naprava i privremenih građevina – donošenje zaključka
5.	Prijedlog Odluke o davanju u zakup i na drugo korištenje površina javne namjene – 
	donošenje zaključka
6.	Postavljanje srušenih stupića na lokacijama u naselju - donošenje zaključka
7.	Postavljanje uspornika u naselju - donošenje zaključka
8.	Povremeno korištenje prostora MO Zapruđe - donošenje zaključka
	•	Domovinski pokret
	•	Pjevačko društvo Novi Zagreb
9.	Pitanja, prijedlozi, obavijesti
	•	definiranje dugoročnih potreba za obnavljanjem, sanacijama i radovima
	•	sanacija platoa Meštrovićevog trga
	•	projekti sanacije dječjih igrališta Lojenov prilaz

Ad 1. Prijedlog Financijskog plana Mjesnog odbora Zapruđe za 2023.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
[bookmark: _heading=h.3znysh7]Nakon rasprave, Vijeće jednoglasno donosi 

FINANCIJSKI PLAN
Mjesnog Odbora Zapruđe
za 2023.

Članak 1.
Financijski plan Mjesnog odbora Zapruđe za 2023. (dalje u tekstu: Plan) sastoji se od:

PRIHODA:									214.930,00 EUR
RASHODA:									214.930,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	214.930,00

	6711
	PRIHODI ZA FINANCIRANJE RASHODA POSLOVANJA
	214.930,00

	
B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	214.930,00

	Izvor 1.1. OPĆI PRIHODI I PRIMICI
	12.910,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	960,00

	Izvor 4.1. PRIHOD OD KOMUNALNE NAKNADE
	202.020,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	202.020,00

	 
	ODRŽAVANJE JAVNIH ZELENIH POVRŠINA
	109.910,00

	 
	ODRŽAVANJE NERAZVRSTANIH CESTA
	92.110,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad 2. Prijedlog Izvješća o radu Vijeća Mjesnog odbora Zapruđe za 2022. 
[bookmark: _heading=h.2et92p0]Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi

Izvješće o radu Vijeća Mjesnog odbora Zapruđe
za 2022. godinu

1. UVODNE NAPOMENE
Vijeće Mjesnog odbora Zapruđe svoj je rad i djelovanje usmjerilo na razvoj mjesnog 	odbora, a na temelju Statuta Grada Zagreba, Poslovnika o radu Vijeća Mjesnog odbora 	Zapruđe i Pravila Mjesnog odbora Zapruđe.
Osnovne djelatnosti bile su usmjerene na poboljšanje infrastrukturnih problema, donošenjem 	akata Vijeća i sudjelovanjem u donošenju odluka Vijeća Gradske četvrti Novi Zagreb – 	istok, te se vodilo računa o ispunjenju potreba građana obzirom na prioritete.

2. O RADU VIJEĆA
U svibnju 2021. godine održani su izbori za Vijeće Mjesnog odbora Zapruđe.
Dana 25. lipnja 2021. godine konstituiran je četvrti saziv Vijeća Mjesnog odbora Zapruđe.
Koristeći podatke iz zapisnika sa sjednica Vijeća Mjesnog odbora Zapruđe iskazujemo 	zbirne brojčane pokazatelje o osnovnim oblicima rada Vijeća Mjesnog odbora Zapruđe.

3. 	SJEDNICE VIJEĆA

3.1.	Održano sjednica Vijeća
	U 2022. godini ukupno je održano 12 sjednica Vijeća Mjesnog odbora Zapruđe.

3.2. 	Točke dnevnog reda
Ukupni broj točaka dnevnog reda na svim sjednicama Vijeća Mjesnog odbora Zapruđe u 	2022. godini je 73, odnosno prosječno 6 točaka dnevnog reda po sjednici Vijeća.

3.3.	Trajanje sjednica Vijeća
Ukupno vrijeme trajanja sjednica Vijeća Mjesnog odbora Zapruđe u 2022. godini je 21 sat i 	15 minuta, odnosno prosječno trajanje svake sjednice je 2 sata i 15 minuta.

3.4.	Prisutnost članova Vijeća sjednicama
Prisutnost članova Vijeća Mjesnog odbora Zapruđe sjednicama Vijeća u 2022. godini je u 	prosjeku 7 od 7 članova Vijeća.

3.5. 	Hitni sazivi sjednica i dopunske točke Dnevnog reda
Nije bilo sazvanih sjednica po hitnom postupku u 2022. godini.
	Bile su ukupno 3 dopunske točke dnevnog reda u 2022. godini.

3.6. 	Rezultat rada Vijeća
	Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
	Ukupni broj akata donesenih na sjednicama Vijeća Mjesnog odbora Zapruđe u 2022. godini je 76.

3.7.     Kvaliteta odlučivanja na sjednici Vijeća
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Prosječni broj članova Vijeća Mjesnog odbora Zapruđe koji su sudjelovali u raspravi po pojedinoj točci dnevnog reda u 2022. godini je 7.
	Točaka dnevnog reda koje su usvojene jednoglasno na sjednicama Vijeća Mjesnog odbora Zapruđe u 2022. godini je ukupno 56.

3.8.      Redovitost pozivanja na sjednice Vijeća
	Na sjednice Vijeća Mjesnog odbora Zapruđe pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

3.9.      Prisustvovanje građana ili grupe građana sjednicama Vijeća
	Na sjednicama Vijeća Mjesnog odbora Zapruđe u 2022. sudjelovala su ukupno 2 građana.
	
3.1.1.  Radna tijela Vijeća
	Vijeće Mjesnog odbora Zapruđe osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.
   Radna tijela Vijeća Mjesnog odbora Zapruđe su: Mandatno povjerenstvo.

3.1.2.  Predsjednik Vijeća
	Dužnosti predsjednika Vijeća definirane su odredbama Poslovnika o radu Vijeća Mjesnog odbora Zapruđe (članak 21.) i te odredbe predstavljaju osnov za prikaz kvantitativnih pokazatelja o aktivnostima predsjednika Vijeća.
	Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Zapruđe, odnosno predsjednik Vijeća, daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

3.1.3.   Potpredsjednik Vijeća
	Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Zapruđe (članak 22.)

3.1.4.  Članovi Vijeća
	Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Zapruđe.

4.        SADRŽAJ RADA VIJEĆA
	Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Novi Zagreb – istok za 2023. godinu.

5.        ZAKLJUČNE OCJENE
	Vijeće Mjesnog odbora Zapruđe svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

Ad 3. Prijedlog Programa rada Vijeća Mjesnog odbora Zapruđe za 2023. 
[bookmark: _heading=h.1t3h5sf]Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi







P R O G R A M   R A D A
VIJEĆA MJESNOG ODBORA ZAPRUĐE
ZA 2023.  GODINU

I. POLAZNE OSNOVE
Djelovanje Vijeća Mjesnog odbora Zapruđe (u nastavku: Vijeće) polazi od sagledavanja stanja, potreba i problema Mjesnog odbora:
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta i izgradnje novih;
3. uređenja postojećih parkova i zelenih površina;
4. izgradnjom prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
	Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI
Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2023. godini, želi ostvariti sljedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).



III. ZADACI I ROKOVI
Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, u naznačenim rokovima, raspraviti i donijeti odgovarajuće akte, naročito o sljedećim pitanjima;

1. održavanje sjednica Radnih skupina;
2. informiranje o planovima Vijeća Gradske četvrti Novi Zagreb - istok;
3. analiza stanja objekta mjesne samouprave na području Mjesnog odbora;
4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);                          
5. donošenje Izvješća o radu za 2022. godini
6. donošenje Plana malih komunalnih akcija za 2023. godinu;
7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA
Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu Grada Zagreba, ocijeni značajnim. 


[bookmark: _heading=h.4d34og8]Ad 4. Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – donošenje zaključka
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi

Z A K LJ U Č A K
o Prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina

1.	U navedenom Prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina potrebno je izvršiti ispravak u 
[bookmark: _heading=h.2s8eyo1]Članku 1., redni broj 6. Gradska četvrt Novi Zagreb-istok, 
broj lokacije 1. Barčev trg – Mjesni odbor Utrine (ne Zapruđe)
broj lokacije 2.1. i 2.2. obje lokacije istočno od trgovine Konzum (što je i trenutna lokacija).

2.	Vijeće predlaže da se u Prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina izvrši dopuna u
Članku 1., redni broj 6. Gradska četvrt Novi Zagreb-istok, 
lokacija Zapruđe, Meštrovićev trg – istočno od trgovine Konzum – namjena sezonsko voće – broj mjesta 2 – vrsta pokretne naprave štand

[bookmark: _heading=h.17dp8vu]3.	Vijeće daje ukupno pozitivno mišljenje o Prijedlogu Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

4.	Ovaj zaključak dostavlja se Vijeću Gradske četvrti Novi Zagreb – istok te Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru z apravne i financijske poslove.

OBRAZLOŽENJE
Temeljem točke 2. ovog zaključka Vijeće napominje da su na navedenom prostoru već bili štandovi sa sezonskim voćem, što se pokazalo pozitivno za sugrađane MO Zapruđe i Vijeće smatra da bi se isti mogli uvrstiti i u ovaj Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.




Ad 5. Prijedlog Odluke o davanju u zakup i na drugo korištenje površina javne namjene - donošenje zaključka
[bookmark: _heading=h.3rdcrjn]Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi

Z A K LJ U Č A K
o Prijedlogu Odluke o davanju u zakup 
i na drugo korištenje površina javne namjene
1. [bookmark: _heading=h.26in1rg]Vijeće daje pozitivno mišljenje na Prijedlog Odluke o davanju u zakup i drugo korištenje površina javne namjene.
2. Ovaj zaključak dostavlja se Vijeću Gradske četvrti Novi Zagreb – istok.
  

Ad 6. Postavljanje srušenih stupića na lokacijama u naselju - donošenje zaključka
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi

Z A K LJ U Č A K
o postavljanju srušenih stupića na lokacijama u naselju
1. Vijeće je suglasno i predlaže da se saniraju i ponovno postave stupići koji nedostaju na sljedećim lokacijama:
· Meštrovićev trg – ispred DM trgovine – 3 komada
· OŠ Zapruđe – 5 komada (isti su pohranjeni u OŠ Zapruđe)
· Meštrovićev trg – istočna strana uz parkiralište i zgradu – 10 komada
· Vankina ulica – sjeverna strana – 1 komad
· Vankina ulica – kod pješačkog prijelaza „zebre“ – 1 komad
· Vankina ulica – južna strana (kod broja 25) – 4 komada
2. Ovaj zaključak dostavlja se Vijeću Gradske četvrti Novi Zagreb – istok.

[bookmark: _heading=h.lnxbz9]OBRAZLOŽENJE
[bookmark: _heading=h.35nkun2]Predsjednica Gordana Žarković obavijestila je Vijeće da su obavljeni izvidi temeljem zaključka sa 17. sjednice održane 25.10.2022. godine i prema dobivenim informacijama, GU za obnovu, izgradnju, prostorno uređenje, graditeljstvo, komunalne poslove i promet nadležan je za izdavanje rješenja o postavljanju novih stupića na mjestima gdje se isti prije nisu nalazili. Tako je obilaskom lokacija ustanovljeno da će se po spomenutom zaključku izdati rješenje za postavljanje stupića na Meštrovićevom trgu ispred I-novina, te u Balokovićevoj ulici kod križanja s Adamičevom ulicom i u Adamičevoj ulici kod kućnog broja 15. Vraćanje stupića na mjesta na kojima su bili, ali su srušeni ili nedostaju, spada pod održavanje i u  nadležnosti je Gradskog ureda za mjesnu samoupravu te sukladno tome Vijeće navodi lokacije i donosi ovaj zaključak.


Ad 7. Postavljanje uspornika u naselju - donošenje zaključka
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
	Nakon rasprave, Vijeće jednoglasno donosi

Z A K LJ U Č A K
o postavljanju uspornika u naselju

1. Vijeće je suglasno i predlaže da se od GU za obnovu, izgradnju, prostorno uređenje, graditeljstvo, komunalne poslove i promet traži mišljenje za postavljanje uspornika u svrhu usporavanja prometa na sljedećim lokacijama u naselju:

1. Ulica DT Gavrana – pješački prijelaz preko D.T. Gavrana
2. Cestovni odvojak sa Mosta mladosti - križanje sa ulicom D.T. Gavrana
3. Križanje Adamičeve ulice i ulice D.T. Gavrana
4. Prilaz školi - Baburičina ulica
5. Prilaz školi - Vankina ulica
6. Adamičeva ulica (južno od stambene zgrade)
7. Adamičeva ulica (križanje sa Baburičinom ulicom)
8. Preko ulice D.T. Gavrana u zapadnom dijelu naselja
9. Križanje Trumbićeve ulice i ulice D.T. Gavrana
10. Križanje Trumbićeve ulice i Balokovićeve ulice
11. Balokovićeva ulica
12. Meštrovićev trg - pozicija 1
13. Meštrovićev trg - pozicija 2
14. Meštrovićev trg - pozicija 3
15. Meštrovićev trg - pozicija 4
[image: ]
2. Ovaj zaključak dostavlja se Vijeću Gradske četvrti Novi Zagreb – Istok i  GU za obnovu, izgradnju, prostorno uređenje, graditeljstvo, komunalne poslove i promet .


Ad 8. Povremeno korištenje prostora MO Zapruđe - donošenje zaključka
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu.
U raspravi sudjeluju: Barica Anić, Josip Barišić, Kristijan Frida, Martina Kolić, Tomislav Lopandić, Bruno Pintar i Gordana Žarković.
[bookmark: _heading=h.1ksv4uv]Nakon rasprave, Vijeće jednoglasno donosi

Z A K LJ U Č A K
o povremenom korištenju prostora MO Zapruđe
1. Vijeće je suglasno da se stranci Domovinski pokret odobri povremeno korištenje dvorane MO Zapruđe 1. četvrtak u mjesecu od 17:30 do 20:30 sati.
2. Ovaj zaključak dostavlja se Vijeću Gradske četvrti Novi Zagreb – istok.

Nakon rasprave, Vijeće sa 1 glasom za, 2 glasova protiv i 4 suzdržana glasa donosi 

Z A K LJ U Č A K
o povremenom korištenju prostora MO Zapruđe
1. Vijeće nije suglasno da se Pjevačkom društvu Novi Zagreb odobri dodatno korištenje dvorane svaku drugu nedjelju u mjesecu.
2. Ovaj zaključak dostavlja se Vijeću Gradske četvrti Novi Zagreb – istok.

OBRAZLOŽENJE
Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21)), članku 3., prilikom davanja prostora na povremeno korištenje prednost imaju političke stranke, kulturno-umjetnička društva i udruge građana koje su registrirane prema Zakonu o udrugama, a djeluju na području Grada Zagreba, te prednost imaju udruge koje djeluju na području Gradske četvrti, odnosno mjesnih odbora. Pjevačko društvo Novi Zagreb nije društvo s područja MO Zapruđe i već ima odobrenje za korištenje dvorane MO Zapruđe 3. subotu u mjesecu od 16:00 do 21:00 sat te Vijeće nije suglasno da se odobre dodatni termini. Obzirom da Pjevačko društvo Novi Zagreb dvoranu ne koristi za vježbanje, već za ples i druženje, Vijeće je slobodno predložiti da isti podnesu zahtjev za korištenje dvorane Vijeću Mjesnog odbora Jakuševec čija je dvorana veća i primjerenija za organizaciju plesa.


Ad 9. Pitanja, prijedlozi, obavijesti

· definiranje dugoročnih potreba za obnavljanjem, sanacijama i radovima
Vijeće je suglasno da se osobnim angažmanom svih vijećnika napravi „katalog“ potreba i stanja kako bi se moglo dalje lakše planirati prioritete za sanacije, popravke i izvedbe rekonstrukcija. Vijećnik Tomislav Lopandić napravio je katalog dječjih igrališta na području naselja i prema istom bi se izradili katalozi za sve ostalo (klupe, koševi za smeće na javnim površinama, razredna stabla, pješački putovi, spuštanje rubnika, slivnici i odvodnja, javna rasvjeta, parkirališta, ceste, uspornici, horizontalna signalizacija, …)
· sanacija platoa Meštrovićevog trga
Sanacija platoa Meštrovićevog trga uvrštena je PGKI za 2023. te je Vijeće stava i mišljenja da je potrebna obvezna suradnja između projektanta i Vijeća kako bi se precizirale „želje“ i ideje Vijeća kroz zadržavanje postojećih dječjih igrališta na tom platou, zadržavanje otoka sa stablima, zadržavanje klupa (ili premještanje istih na nove lokacije u naselju, ne samo eventualno njihovo uklanjanje) te svakako da pješačka ploha ne bude asfaltirana, već da se iznađe varijanta kulir ili nekih drugih ploča - kontakt osoba u Vijeću Tomislav Lopandić
· projekti sanacije dječjih igrališta Lojenov prilaz
Vijećnik Tomislav Lopandić napravio je i prezentirao cijeli katalog stanja dječjih igrališta na području naselja i analizu dobivenih projekata i troškovnika za dječja igrališta Lojenov prilaz 4 (izvedba iz PKA 2023. nema izmjena ni primjedbi) i Lojenov prilaz 2-4 na kojem bi bila potrebna izmjena u smislu zadržavanja tobogana i obnove postojećih dječjih sprava koje se zadržavaju na igralištu – vijećnik Tomislav Lopandić kontaktirati će s odgovornom osobom koja je izradila projekt
Za sanaciju/rekonstrukciju dječjeg igrališta Lojenov prilaz 8-10 dobili smo projekt, ali ne i detaljan troškovnik, potrebno je još s odgovornim projektantom precizirati dopune i/ili izmjene kako bi se do izrade troškovnika konkretizirale „naše želje“ koje ćemo objediniti u što kraćem roku – kontakt osoba vijećnik Tomislav Lopandić
Vijećnici su suglasni da se obrati pažnja na boju lijevane gumene podloge – antistresna zaštita, da se ista izvede u nekim zemljanim bojama (ne samo i isključivo crveno – plavo)

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu u 20:15 sati.

Zapisnik sastavila:
Gordana Žarković,           	                                                                   	
predsjednica Vijeća Mjesnog odbora Zapruđe    
   
KLASA: 024-08/23-003/329
URBROJ: 251-13-11-9/007-23-2
Zagreb, 13. veljače 2023.


Predsjednica
Vijeća Mjesnog odbora Zapruđe
[bookmark: _GoBack]Gordana Žarković, v.r.

Prijedlozi pozicija uspornika:

VISOKI PRIORITET

1. Ulica DT Gavrana — pje$acki prijelaz preko D.T. Gavrana

2. Cestovni odvojak sa Mosta mladosti - krizanje sa ulicom D.T. Gavrana
3. Krizanje Adamiceve ulice i ulice D.T. Gavrana

4. Prilaz $koli - Baburi¢ina ulica

5. Prilaz $koli - Vankina ulica

6. Adamiceva ulica (juZzno od stambene zgrade)

7. Adamiceva ulica (krizanje sa Baburi¢inom ulicom)

SREDNJI PRIORITET

8. Preko ulice D.T. Gavrana u zapadnom dijelu naselja
9. Krizanje Trumbiceve ulice i ulice D.T. Gavrana
10. Krizanje Trumbiceve ulice i Balokoviéeve ulice

NISKI PRIORITET

11. Balokovi¢eva ulica

12. Mestrovicev trg - pozicija 1
13. Mestroviéev trg - pozicija 2
14. Mestroviéev trg - pozicija 3
15. Mestrovicev trg - pozicija 4





